Diari Oficial de la Generalitat Valenciana


Sumari del DOGV 6391, del 05-11-2010 (2010/11580)

RESOLUCIÓ de 14 d'octubre de 2010, de la Direcció General d'Avaluació, Innovació i Qualitat Educativa i de la Formació Professional, de la Conselleria d'Educació, per la qual es convoca el procediment per a renovar l'autorització de Programes de Qualificació Professional Inicial i autoritzar nous programes en centres públics per al curs 2011/2012.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6391

Data del DOGV
:   05-11-2010

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2010/11433


Data del document
:   14-10-2010

Organisme emissor
:   Conselleria d'Educació

Tipus de document
:   Resolució

Anàlisi jurídica

 Descriptors 

:   * centre d'ensenyament

RESOLUCIÓ de 14 d'octubre de 2010, de la Direcció General d'Avaluació, Innovació i Qualitat Educativa i de la Formació Professional, de la Conselleria d'Educació, per la qual es convoca el procediment per a renovar l'autorització de Programes de Qualificació Professional Inicial i autoritzar nous programes en centres públics per al curs 2011/2012. [2010/11701]
La Llei Orgànica d'Educació 2/2006, de 3 de maig, d'ara en avant LOE, establix en els apartats 1 i 6 de l'article 30 que correspon a les administracions educatives organitzar i regular els Programes de Qualificació Professional Inicial.
El Reial Decret 1631/2006, de 29 de desembre, pel qual s'establixen les ensenyances mínimes corresponents a l'Educació Secundària Obligatòria, completa allò que indica la LOE en relació amb els Programes de Qualificació Professional Inicial, i en l'article 14 assenyala que tenen com a finalitat afavorir la inserció social, educativa i laboral dels seus destinataris.
El Decret 112/2007, de 20 de juliol, pel qual s'establix el currículum de l'Educació Secundària Obligatòria a la Comunitat Valenciana, indica en l'article 14.1 que la conselleria competent en matèria d'educació organitzarà i regularà els Programes de Qualificació Professional Inicial i establirà els procediments i criteris d'avaluació, promoció i obtenció del títol de Graduat en Educació Secundària Obligatòria, d'acord amb el que establix respecte d'això l'article 30 de la Llei Orgànica d'Educació 2/2006, de 3 de maig, i en el 14.2 assenyala que els Programes de Qualificació Professional Inicial hauran de respondre a un perfil professional expressat a través de la competència general, les competències personals, socials i professionals, i la relació de qualificacions professionals i, si és el cas, unitats de competència de nivell 1 del Catàleg Nacional de Qualificacions Professionals incloses en el programa.
L'Orde de 19 de maig de 2009, de la Conselleria d'Educació, establix el procediment d'admissió de l'alumnat en els Programes de Qualificació Professional Inicial finançats amb fons públics (DOCV núm. 6024, de 29.05.2009).
Per mitjà de les resolucions de 9 de juliol de 2008 i de 12 de maig de 2009 de les direccions generals d'Ordenació i Centres Docents i d'Avaluació, Innovació i Qualitat Educativa i de la Formació Professional, de la Conselleria d'Educació, es van autoritzar els Programes de Qualificació Professional Inicial en centres públics per al curs 2008-2009 i 2009-2010 respectivament.
És procedent, per tant, renovar les autoritzacions concedides als centres públics i promoure noves autoritzacions per a atendre la demanda existent.
En virtut d'això, i d'acord amb la disposició transitòria primera de l'Orde de la Conselleria d'Educació de 19 de maig de 2008, per la qual es regulen els Programes de Qualificació Professional a la Comunitat Valenciana, resolc:
Primer. Objecte
1. La present resolució té com a objecte:
1.1. Dictar instruccions perquè els centres públics puguen sol·licitar autorització per a implantar, en el curs 2011-2012, nous Programes de Qualificació Professional Inicial (PQPI) o bé modificar el perfil o modalitat dels que ja tenen autoritzats, segons s'indica en l'apartat segon d'esta resolució.
1.2. Renovar d'ofici per al curs 2011-2012 l'autorització dels PQPI implantats en la seua totalitat en el curs 2010-2011, d'acord amb el que establix l'apartat tercer d'esta resolució i la seua modalitat:
1.2.1. El primer i segon nivell dels PQPI autoritzats i implantats en centres públics per al curs 2010-2011 de les modalitats d'Aula i Aula Polivalent.
1.2.2. El primer i segon curs corresponent al primer nivell dels PQPI autoritzats i implantats en centres públics per al curs 2010-2011 de les modalitats de Taller Polivalent i PQPI-Especial.
1.2.3. Els PQPI autoritzats en centres públics per al curs 2010-2011 de la modalitat de Taller.
1.3. Dictar instruccions perquè els centres públics que en el present curs 2010-2011 tenen autoritzat i implantat per primera vegada el primer nivell d'un determinat PQPI de les modalitats d'Aula o Aula Polivalent, o el primer curs de les modalitats de Taller Polivalent o Especial, puguen sol·licitar autorització per al segon nivell o segon curs, segons corresponga a la seua modalitat, d'acord amb el que establix l'apartat quart d'esta resolució, i donen continuïtat als dits programes en el curs 2011-2012.
2. La present resolució és aplicable als instituts d'Educació Secundària, seccions d'Educació Secundària Obligatòria, centres integrats públics de Formació Professional i centres d'Educació Especial per a la impartició de PQPI en el curs 2011-2012.
3. La Conselleria d'Educació, a través de les direccions generals d'Ordenació i Centres i d'Avaluació, Innovació i Qualitat Educativa i de la Formació Professional, podrà implantar Programes de Qualificació Professional Inicial en qualsevol de les seues modalitats en aquells centres públics que, inclús no havent-los sol·licitat, així ho aconsellen factors educatius i de demanda social.
4. La Conselleria d'Educació podrà determinar la reducció del nombre de grups de segon nivell en les modalitats d'Aula i Aula Polivalent, a proposta de la Direcció Territorial d'Educació corresponent, amb un informe previ de la Inspecció Educativa, en aquells supòsits en què el nombre d'alumnes que promocionen des del primer nivell en un mateix centre o localitat així ho aconselle, i en este cas s'haurà de procurar que els mòduls professionals del segon nivell dels programes existents en el centre o localitat tinguen caràcter transversal per a adequar-se a les necessitats d'alumnat que promocione al segon nivell provinent de programes de perfils amb qualificacions dispars.
Segon. Sol·licitud d'autorització de nous programes
1. Aquells centres públics previstos en l'apartat primer, punt 2, de la present resolució interessats a implantar per primera vegada en el curs 2011-2012 Programes de Qualificació Professional Inicial (PQPI) en qualsevol de les seues modalitats, modificar la modalitat del que estiga impartint i/o els mòduls professionals integrants, o bé incrementar el nombre dels que ja impartixen en l'actualitat, hauran de presentar en la Direcció Territorial d'Educació corresponent el projecte-sol·licitud (annex I), per duplicat, sobre el nou programa o programes que pretenguen impartir, d'acord amb el que disposa l'article 16.1 de l'Orde de la Conselleria d'Educació de 19 de maig de 2008, i en què s'arrepleguen els aspectes següents:
a) Dades del centre.
b) Modalitat i denominació del programa segons la qualificació triada, obtinguda del catàleg de qualificacions de nivell 1 de l'Institut Nacional de les Qualificacions (INCUAL) que figura en la pàgina web de la Conselleria d'Educació. Respecte d'això se seguiran les indicacions de l'apartat tercer de l'annex A de la Resolució de 5 de juliol de 2010 de la Direcció General d'Avaluació, Innovació i Qualitat Educativa i de la Formació Professional (DOCV de 28.07.2010).
c) Disseny curricular del programa d'acord amb el que establixen respecte d'això els articles 11, 12 i 13 de l'Orde de la Conselleria d'Educació de 19 de maig de 2008, en què s'indicaran tots els mòduls integrants (específics, d'FCT, formatius de caràcter general i optatius), així com l'horari setmanal.
d) Dades i indicadors sobre la relació del centre amb l'entorn empresarial, relatiu a la qualificació o les qualificacions professionals del programa.
e) Recursos humans, a este efecte s'indicarà el professorat disponible en el centre per a la impartició del currículum corresponent, suport tutorial i orientació professional.
f) Mitjans materials. Justificació de l'existència d'instal·lacions suficients.
g) Justificació del programa.
h) Experiència en accions formatives semblants.
i) Aprovació del consell escolar.
j) Altres dades o circumstàncies que es considere oportú indicar.
2. Per a dissenyar el currículum professional d'un programa de qualificació professional inicial es tindrà en compte l'apartat tercer de l'annex A de la Resolució de 5 de juliol de 2010 de la Direcció General d'Avaluació, Innovació i Qualitat Educativa i de la Formació Professional (DOCV de 28.07.2010).
3. La denominació del programa s'haurà de correspondre amb la de la qualificació completa que l'integre. En el cas de ser dos o més les qualificacions integrants del programa, la denominació del perfil resultant s'adequarà a una de les denominacions arreplegades en l'annex X de la Resolució de 5 de juliol de 2010 abans citada, o bé l'efectuarà l'administració educativa per mitjà de la mateixa resolució d'autorització del programa per ser una combinació nova. En este últim cas, el centre sol·licitant ho farà constar en l'espai corresponent de la sol·licitud per mitjà de l'expressió «per resolució».
Tercer. Renovació d'ofici
1. La renovació d'ofici de l'autorització dels Programes de Qualificació Professional Inicial dels nivells, cursos i modalitats indicats en l'apartat segon 1 b) d'esta resolució serà proposada per la direcció territorial corresponent quan siga procedent.
2. No es procedirà a la renovació de l'autorització del primer curs o nivell, segons els casos, en aquells supòsits en què, per circumstàncies justificades, la Inspecció Educativa emeta un informe negatiu sobre la renovació. En estos casos el centre haurà d'impartir durant el curs 2011-2012 exclusivament el segon nivell o curs del PQPI que si és el cas tinga prèviament autoritzat, sense perjuí que puga aplicar-se el que disposa l'apartat primer, punt 4, de la present resolució.
Quart. Autorització del segon nivell de les modalitats d'Aula i Aula Polivalent i del segon curs de les modalitats de Taller Polivalent i PQPI-Especial.
1. Per a autoritzar la implantació del segon nivell de PQPI de les modalitats d'Aula i Aula Polivalent per al curs 2011-2012, el primer nivell del qual s'impartisca per primera vegada en el curs 2010-2011, serà necessari presentar en la Direcció Territorial d'Educació corresponent el projecte-sol·licitud (per duplicat) segons l'annex II d'esta resolució. La denominació del programa serà la mateixa del primer nivell, a què s'afegirà l'expressió «2n nivell». Excepcionalment, la denominació del programa es podrà alterar quan el disseny del segon nivell supose la inclusió de mòduls que completen una segona qualificació diferent de la del primer nivell. En este cas, al ser dos o més les qualificacions integrants del programa, la denominació del perfil resultant s'adequarà a una de les denominacions arreplegades en l'annex X de la Resolució de 5 de juliol de 2010 abans citada, o bé l'efectuarà l'administració educativa per mitjà de la mateixa resolució d'autorització del programa per ser una combinació nova. En este últim cas, el centre sol·licitant ho farà constar en l'espai corresponent de la sol·licitud per mitjà de l'expressió «per resolució».
1.1. La sol·licitud d'autorització del segon nivell de les modalitats d'Aula i Aula Polivalent porta implícita la sol·licitud de continuïtat del primer nivell d'estos programes, sense que siga necessària la presentació de projecte-sol·licitud corresponent al primer nivell.
1.2. La proposta d'autorització del segon nivell de les modalitats d'Aula i Aula Polivalent de les direccions territorials d'Educació tindrà en compte el que preveu l'apartat primer, punt 4, d'esta resolució. En conseqüència, la direcció dels centres afectats per la reducció de grups per a impartir el segon nivell de les modalitats d'Aula i Aula Polivalent adequarà el disseny dels mòduls professionals complementaris del segon nivell procurant que tinguen un caràcter transversal apropiat per a alumnat provinent de grups en què les qualificacions cursades en el primer nivell puguen ser dispars.
2. Per a autoritzar la implantació del segon curs dels PQPI de les modalitats de Taller Polivalent i PQPI-Especial per al curs 2011-2012, el primer curs dels quals s'impartisca per primera vegada en el curs 2010-2011, serà necessari presentar, en la corresponent Direcció Territorial d'Educació, el projecte-sol·licitud (per duplicat) que s'indica en l'annex III d'esta resolució. El programa mantindrà la seua denominació, a què s'afegirà l'expressió «2n curs».
2.1. Tenint en compte el caràcter individualitzat del procés d'ensenyança-aprenentatge de l'alumnat de la modalitat de PQPI-Especial, podrà incorporar-se alumnat tant en el primer com en el segon curs, tenint en compte que els alumnes i les alumnes repetidors necessàriament formaran part del segon curs.
Quint. Terminis
1. Els centres interessats presentaran per duplicat la documentació requerida en cada cas en el registre d'entrada de la corresponent Direcció Territorial d'Educació, abans del 22 de desembre de 2010. S'entregarà tant la còpia per a la Direcció Territorial com la còpia per a la Direcció General d'Avaluació, Innovació i Qualitat Educativa i de la Formació Professional.
2. El Servici d'Inspecció Educativa de cada Direcció Territorial valorarà:
2.1. Els apartats del projecte socioeducatiu de cada una de les sol·licituds que així ho requerisquen segons el model d'informe que figura en l'annex IV d'esta resolució.
2.2. La documentació necessària segons els annexos I, II o III d'esta resolució.
3. Les respectives direccions territorials remetran abans del 18 de febrer de 2011 a la Direcció General d'Avaluació, Innovació i Qualitat Educativa i de la Formació Professional:
3.1. Informe sobre la viabilitat de cada programa (annex IV) a què s'adjuntarà la còpia dels annexos corresponents en cada cas i que figura com a exemplar per a la Direcció General d'Avaluació, Innovació i Qualitat Educativa i de la Formació Professional en els impresos corresponents.
3.2. Informe de la proposta provincial sobre l'oferta de Programes de Qualificació Professional Inicial ordenada alfabèticament per localitat i centre, indicant per a cada un les dades següents: nom del centre, codi, localitat, denominació del programa, la seua valoració i l'expressió: nou, nou per transformació, renovació d'ofici, autorització de segon nivell, autorització de segon curs, segons corresponga, i qualsevol altra observació procedent.
4. La Direcció General d'Avaluació, Innovació i Qualitat Educativa i de la Formació Professional i la Direcció General d'Ordenació i Centres Docents resoldran conjuntament fins al 29 d'abril de 2011.
5. Excepcionalment, després d'esta data les direccions generals esmentades en l'apartat anterior podran autoritzar nous programes si es produïxen peticions o necessitats que així ho aconsellen.
Sext. Seguiment
El servici d'inspecció de les respectives direccions territorials d'educació, d'acord amb la normativa en vigor, realitzarà el seguiment d'estos programes i elaborarà un informe i proposta de millora de cada un al finalitzar el curs. Este informe serà remés a la Direcció General d'Avaluació, Innovació i Qualitat Educativa i de la Formació Professional.
Sèptim. Incorporació i matrícula
1. El procés d'admissió s'ajustarà als terminis establits per a Educació Secundària.
2. El procés d'admissió en la convocatòria extraordinària de setembre s'ajustarà als terminis establits per a Educació Secundària.
Octau. Impresos i retolació
Tots els impresos i rètols relatius als Programes de Qualificació Professional Inicial, tant de caràcter acadèmic com de gestió i divulgació, inclouran el logo i l'expressió corresponents al Fons Social Europeu a més dels de la Generalitat i Conselleria d'Educació.
Nové. Recursos
Contra la present resolució, que no esgota la via administrativa, els interessats podran interposar recurs d'alçada davant de la Secretaria Autonòmica d'Educació en el termini d'un mes a comptar de l'endemà de la seua publicació en el Diari Oficial de la Comunitat Valenciana, de conformitat amb el que disposen els articles 114 i 115 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
València, 14 d'octubre de 2010.- La directora general d'Avaluació, Innovació i Qualitat Educativa i de la Formació Professional: Auxiliadora Hernández Miñana.